**Handlingplan for Mental Helse Troms og Finnmark 2023**

**Overordnet mål for perioden**

Fylkesstyret skal arbeide med å etablere gode rutiner for å nå organisasjonens mål og gjennomføring av handlingsplanen.

**Oppfølging og etablering av nye lokallag**

Mental Helse Troms og Finnmark skal utarbeide en strategi i forhold til oppfølging og etablering av nye lokallag.

Det er et mål å etablere en «fadderordning» hvor lokallag følges opp. Mental Helse Troms og Finnmark har et mål om å etablere en rutine om å følge opp nye lag, og jobbe for å få flere lokallag i de samiske områdene.

**Brukerrepresentasjon**

Mental Helse Troms og Finnmark ser en stor verdi i brukerrepresentasjon og skal ha et stort fokus på brukermedvirkerne. Fylket skal drifte en digital samlingsarena for kompetanseheving og erfaringsutveksling mellom brukerrepresentanter.

Mental Helse Troms og Finnmark ser på brukerrepresentasjon som en betydningsfull arena for politisk påvirkning og har som mål å styrke dette fokuset.

Det er et mål for organisasjonen å ha bredde i frivilligheten og fylkeslaget vil arbeide for at flere med samisk og kvensk bakgrunn skal bli med, også som brukerrepresentanter.

**Kommunikasjon**

Mental Helse Troms og Finnmark skal arbeide for økt åpenhet og forebygging innen psykisk helse gjennom et bevisst forhold til organisasjonens synlighet i media, sosiale media og på andre arenaer. Fylkeslaget kan bruke kjente personer som selv har stått fram med psykisk uhelse for å få drahjelp til å spre vårt budskap og sette fokus på mental helse.

**Oppfølging av samfunnspolitisk program**

Mental Helse Troms og Finnmark ønsker å arbeide for at kjernesakene i samfunnspolitisk program gjøres kjent for lokallagene. Vi ønsker spesielt å ha fokus på de unge. I kjølvannet av Mental Helse konferansen 2023 «Hvordan skape håp når det er vanskelig å se for seg en fremtid?», kjennes det naturlig å bidra til at rapporten som blei lagt fram samt de problemstillingene som ble belyst også formidles i vår region. Fylkeslaget ønsker å jobbe for at psykisk uhelse blant unge settes på dagsordene, og at det jobbes på fylkeskommunalt plan for at all skoleungdom skal ha kurs som YAM og Venn1. Mental Helse Troms og Finnmark skal støtte lokallag som vil jobbe inn mot kommunene.

**Frivillighet**

Mental Helse Strategi 2023 – 2033 har fokus på «Den nye frivilligheten». Mental Helse Troms og Finnmark ønsker å jobbe for at det legges til rette for frivillig arbeid i organisasjonen både på fylkesplan og i lokallagene.

**Øke kulturkompetansen**

Mental helse Troms og Finnmark skal arbeide for å øke den samiske kulturforståelsen i regionen.